b'\n_START_ARTICLE_\nKu Ada Kamu\n_START_SECTION_\nCetusan Idea\n_START_PARAGRAPH_\nMenurut komposer lagu ini, iaitu Edry Abdul Halim pada peringkat awal memilih single baru untuk peserta AF8, beliau berbincang dengan Astro dalam menentukan genre lagu sesuai untuk bintang-bintang AF8. Seperti Adira, dia sesuai dengan konsep diva pop seperti mana penyanyi antarabangsa, Whitney Houston, Mariah Carey dan Diana Ross.  "Masa saya nak berikan lagu ini untuk Adira pun, saya telah bayangkan Adira sesuai dengan konsep lagu-lagu diva.Penyanyi Malaysia yang mempunyai konsep lagu seperti Adira ialah Adibah Noor dan Jaclyn Victor," jelas Edry Abdul Halim.\n_START_SECTION_\nAm\n_START_PARAGRAPH_\nLagu ini bertemakan motivasi. Tentang seseorang sama ada kekasih, ibu bapa, rakan, guru, adik-beradik yang sentiasa memberi kebahagiaan, membimbing dikala kita memerlukan bimbingan, menghiburkan ketika kita dalam kesedihan, memberi semangat untuk bangun semula ketika kita sedang jatuh, menghadapi susah dan senang bersama-sama, sehingga rasa gemuruh dan takut terkikis dengan dorongan cinta seseorang itu. Ia merujuk tentang cinta yang umum.\n_START_SECTION_\nAnugerah\n_START_PARAGRAPH_\nPada Disember 2010, lagu ini layak beraksi di pentas Anugerah Juara Lagu 2010 bersama-sama 13 lagu yang lain.'